টানা বিতর্কের জেরে কলকাতায় বেশির ভাগ সিনেমাহলে বন্ধ হল ‘দি অ্যাক্সিডেন্টাল প্রাইম মিনিস্টার’ ছবির প্রদর্শন। ছবি মুক্তি ঘিরে ক্রমশ বিতর্ক বাড়ছিল। 

এই বিষয়ে অন্যান্য খবর

শো বন্ধ কলকাতায়, মনমোহনের বায়োপিক নিয়ে উত্তাল কলকাতা


গতকাল ছবি মুক্তি পাওয়ার পরেই হিন্দ সিনেমা হলের সামনে বিক্ষোভ দেখান কংগ্রেস সমর্থকেরা। শনিবার দিন কোয়েসও মলের সামনে বিক্ষোভ দেখান কংগ্রেস সমর্থকেরা। কংগ্রেস সমর্থকদের অভিযোগ, এই ছবির ফলে প্রাক্তন প্রধানমন্ত্রী মনমোহন সিংহের ভাবমূর্তি ক্ষুগ্ন হয়েছে ও ভুল তথ্য দেওয়া হয়েছে ছবিতে।
শনিবার বিভিন্ন হলে গিয়ে দেখা গেল ‘দি অ্যক্সিডেন্টাল প্রাইম মিনিস্টার’ ছবির সময়সূচি বদলে অন্য ছবি সেই সময়ে দেওযা হয়েছে। গুটিকতক হলে চলছে এই ছবি। সেখানে নিরাপত্তা ব্যবস্থা জোরদার করা হয়েছে। অনেক দর্শকই ঘটনায় ক্ষোভ প্রকাশ করেন। আগাম কিছু না জানিয়ে কী করে এমন কাজ হলগুলি করতে পারে তা নিয়েও প্রশ্ন তুলেছেন অনেকে। 
দেখুন ভিডিও—
 

প্রসঙ্গত, শুক্রবারই এই ছবির বিরুদ্ধে ক্ষোভ প্রকাশ করে মুখ্যমন্ত্রী মমতা বন্দ্যোপাধ্যায় জানান, ছবিটিতে তথ্য বিকৃত করা হচ্ছে। এর পরের দিনই অর্থাৎ শনিবার বেশ কিছু সিনেমা হলে বন্ধ হয়ে গেল অনুপম খের, অক্ষয় খান্না অভিনীত ‘দি অ্যাক্সিডেন্টাল প্রাইম মিনিস্টার’।